K O R R A L D U S

Haapsalu,	22. november 2005 nr 791

Haapsalu munitsipaalkoolidele 2005. aastaks eraldatud
õpetajate, koolijuhtide ja nende õppealal asetäitjate
palgafondi, koolituskulu ja õpikute soetamise
vahendite eraldamine reservfondist

Võttes aluseks Vabariigi Valitsuse 08.02.2005 määruse nr 27 “2005. aasta riigieelarve seaduses eraldisteks kohaliku omavalitsuse üksustele jooksvateks kuludeks tasandusfondi määratud vahendite jaotamise tingimused ja kord ning jaotus kohaliku omavalitsuse üksuste vahel”, Haapsalu Linnavolikogu 28.01.2005 määruse nr 55 “Haapsalu linna 2005 eelarve vastuvõtmine”, Haapsalu Linnavolikogu 04.03.2005 määruse nr 60 “Munitsipaalüldhariduskooli pedagoogide töötasustamise aluste ning palgamäärade kinnitamine” ja läbi vaadanud Haapsalu Wiedemanni Gümnaasiumi direktori Leini Vahtrase taotluse 11. novembrist 2005 nr 2.1.-13/32 ning juhindudes kohaliku omavalitsuse korralduse seaduse § 6 lg 2, § 30, § 31, Haapsalu põhimääruse § 35, § 63 , Haapsalu linna reservfondi käsutamise korrast ning haldusmenetluse seadusest Haapsalu Linnavalitsus

korraldab:

1.	Eraldada reservfondist Haapsalu Wiedemanni Gümnaasiumile täiendavaid vahendeid personalikulude katteks summas 4885 krooni, millest 3659 krooni moodustab palgakulu ja 1226 krooni sotsiaalmaks koos töötuskindlustusega.
2.	 Korraldus teha teatavaks Haapsalu Wiedemanni Gümnaasiumile (Ferdinand Johann Wiedemanni 15, 90503 Haapsalu) korralduse koopia saatmisega posti teel.
3.	Korralduse koopiad väljastada aselinnapeadele (I.Danilov, M.Schwindt), haridus- ja kultuuriosakonna juhatajale (A.Roos) ning raamatupidajatele (L.Tammsalu, K.Õunapuu) allkirja vastu.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär